FAKULTET STROJARSTVA I BRODOGRADNJE
KATEDRA ZA TEHNIČKE STRANE JEZIKE
Zagreb, 20. veljače 2017.

NOVI IZBORNI NETEHNIČKI KOLEGIJI
Od ak. god. 2016./2017. Katedra za tehničke strane jezike nudi sljedeće kolegije iz poslovnih stranih jezika:

1. Poslovne komunikacijske vještine na engleskome jeziku (nastavnica dr. sc. Olinka Breka)
2. Poslovne komunikacijske vještine na njemačkome jeziku (nastavnica mr. sc. Vesna Cigan),
koji će se održavati u zimskom semestru 2016./2017., a mogu ih birati studenti strojarstva na preddiplomskom studiju (7. semestar), te

3. Poslovni engleski za inženjere (nastavnica dr. sc. Snježana Kereković)
4. Poslovni njemački za inženjere (nastavnica mr. sc. Vesna Cigan),
koji će se održavati u ljetnom semestru 2016./2017., a mogu ih birati studenti strojarstva, brodogradnje i zrakoplovstva na diplomskom studiju (1. ili 3. semestar). 

Tjedna satnica svakog kolegija je 2 sata predavanja + 1 sat vježbi, odnosno 4 ECTS boda. Nastava svih kolegija se temelji na komunikacijskom pristupu, a od studenata se očekuje aktivno sudjelovanje na nastavi odnosno u komunikaciji. 
Cilj kolegija Poslovne komunikacijske vještine na engleskome/njemačkome jeziku je obraditi i uvježbati tzv. soft skills na engleskome/njemačkome jeziku, npr. ponašanje u poslovnome okruženju, vještine telefoniranja, vođenja poslovnih sastanaka i sudjelovanja na poslovnim sastancima, vještine argumentiranja, pregovaranja, prezentiranja, pisanja molbi i životopisa te ostalih vrsta poslovnih pisama uz uporabu relevantnih engleskih/njemačkih izraza i fraza. 

Cilj kolegija Poslovni engleski/njemački za inženjere je obraditi različite teme iz područja obrazovanja i položaja inženjera, radnog okruženja (poduzeća), upravljanja poduzećem, faktora koji utječu na uspjeh u poslovanju, poduzetništva i inovacija, odlaska u inozemstvo iz profesionalnih razloga kao i pitanje etike u tehnici na engleskome/njemačkome jeziku. Svaka se tema obrađuje u suradnji sa studentima tako da studenti sami pripremaju primjere i izvješćuju o njima odnosno pripremaju se za okrugle stolove, tj. rasprave na engleskome/ njemačkome jeziku.

Ljetni semestar 2016./2017.

Poslovni engleski za inženjere

Poslovni njemački za inženjere

Kolegije Poslovni engleski za inženjere i Poslovni njemački za inženjere studenti mogu upisati uobičajenim postupkom preko studentske referade. U svaki se kolegij može upisati najviše 30 studenata.
Voditeljica Katedre za tehničke strane jezike

dr. sc. Snježana Kereković
